open-index/open-wikipedia-markdown huggingface dataset:
Sonja Ludvigsen

**Sonja Aase Ludvigsen** (født 7. februar 1928 i Vestby, Akershus, død 12. juli 1974) var en norsk politiker (Ap). Hun ble innvalgt på Stortinget fra Akershus i 1965. Hun var vararepresentant i periodene 1958&ndash;1961 og  1961&ndash;1965.

Ludvigsen var varamedlem i Nobelkomiteen i 1973&ndash;1974 og var sosialminister i Trygve Bratteli andre regjering, fra den tiltrådte 16. oktober 1973 til hun døde av kreft 12. juli 1974.

## Regjering
* 16. oktober&nbsp;1973 &ndash; 12. juli&nbsp;1974 Statsråd Sosialdepartementet

## Stortingets presidentskap
* 8. oktober&nbsp;1965 &ndash; 30. september&nbsp;1969  Visesekretær i Stortinget

## Stortingskomitéer
* 1969 &ndash; 1973 formann i sosialkomitéen
* 1969 &ndash; 1973 medlem i den utvidede utenriks- og konstitusjonskomitéen
* 1969 &ndash; 1973 medlem i industrikomitéen
* 1965 &ndash; 1969 medlem i samferdselskomitéen

## Referanser


## Eksterne lenker
*
Ludium

***Ludium*** er det femte studioalbumet av DumDum Boys, utgitt i 1994. Albumet inneholder flere av bandets mest kjente låter, blant annet «Mitt hjertes trell», «Hagelangs» og ikke minst «Tyven tyven», som ble skrevet til Prepple etter hans datters død. Dette er også første album med Aslak Dørum i besetningen, som overtok som bassist etter Persi Iveland.

## Sporliste
# «Fritt fram» (Kristiansen)
# «Mitt hjertes trell» (Kristiansen)
# «Hagelangs» (Kristiansen/Jonsen)
# «Forglemmeiei» (Kristiansen/Dørum)
# «Tyven tyven» (Kristiansen/Karlsen)
# «Hold hardt» (Kristiansen)
# «Stor og sterk» (Jonsen/Dørum/Kristiansen)
# «Iselin» (Kristiansen)
# «Perfekt» (Karlsen/Jonsen/Dørum)
# «Ludium» (Kristiansen/Houmb)
## Medvirkende
### DumDum Boys
* Prepple Houmb - sang, låtskriver
* Kjartan Kristiansen - gitar, vokal, plystring, låtskriver
* Aslak Dørum - bass, vokal, låtskriver
* Sola Jonsen - trommer, låtskriver
* Atle Karlsen - keyboard, piano, vokal, låtskriver
### Andre medvirkende
* HP Gundersen - steelgitar
* Bitten Forsudd - bakgrunnvokal på *Ludium*
* Helle Stensbak - bakgrunnvokal på *Ludium*
* Krishna Kvartetten - strykeinstrumenter 
* Henrikke Helland - tekniker
* Yngve Sætre - produsent, Grand piano
* Bjørn Opsahl - fotograf
* Frode Røe - tekniker
* Johnny Skalleberg - tekniker
* Tord Hallgrim Knudsen - tekniker
* Trond Mikalsen - tekniker
* Eivind Lingås - tekniker

## Kilder
* 

## Eksterne lenker
*
Messehagel

**Messehagel** er en liturgisk overbekledning som brukes av prester under nattverden og i høytider. Plagget er formet som en kort, fargerik kappe uten ermer og åpen i sidene som en tappert (heroldkappe) eller poncho. Under messehagelen bærer alltid presten en hvit alba, en vid kjortellignende geistlig drakt som rekker til anklene og ikke må forveksles med en prestekjole, selv om mange kaller den nettopp det. Messehagelen blir på folkemunne også kalt «prestesmekke». 

## Opprinnelse
Skikken med bruk av messehagel i den lutherske kirke stammer fra den katolske kirke, men nøyaktig hvor gammel denne tradisjonen er vet man ikke. I Norge er det bevart messehagler fra 1500-tallet, blant annet en som dateres til ca. 1500 fra Lunder kirke på Sokna i Ringerike kommune, som oppbevares ved Kunstindustrimuseet i Oslo, og en sort messehagel gitt som gave til Holt kirke i 1753. 

## Bruk av ulike farger

Fargen på messehagelen kan skifte etter årstidene i kirkeåret, men det er ikke uvanlig at ei kirke kun har en messehagel. Da brukes denne. De vanligste fargene er grønn, rød, gul (hvit) og fiolett. Noen kirker har også en femte farge, sort. I katolske kirker finnes dessuten fargen rosa.  

*Grønn* brukes gjerne i treenighetstiden (perioden mellom pinse og advent) og på hellig tre konger (tiden mellom 1. nyttårsdag og septuagesima). Fargen symboliserer håp, liv og vekst.

*Rød* brukes 2. dag jul og 1. og 2. pinsedag. Den brukes også på aposteldagen som er 6. søndag etter pinse og olsok. Fargen symboliserer blodet og ilden.

*Gul* (hvit) juleaften, 1. dag jul, julesøndagen (søndag i romjulen), nyttårsaften, Maria budskapsdag, skjærtorsdag, 1. og 2. påskedag, 1.&ndash;6. søndag etter påske, samt på Kristi himmelfart (2. torsdag før pinse) og allehelgensdag. Fargen symboliserer fest og glede.

*Fiolett* brukes i advent- og fastetiden, samt på palmesøndag og bots- og bededag (4. fredag etter påske eller 26 dager etter påske). Fargen symboliserer forberedelsen. Fargen kan også brukes til begravelser og langfredag i stedet for sort - dette er i hovedsak praksisen i Den norske kirke i dag. 

*Sort* brukes kun på langfredag (og under begravelser). Fargen symboliserer sorgen.

## Referanser


## Se også
* Geistlig drakt
* Surcot, løs overkjortel i middelaldermoten
* Scapular (skapulier,  scapularium), sid skulderkappe over munke- og nonnedrakter
* Albe
* Prestekjole
* Korkåpe
* Liturgisk farge

## Eksterne lenker
*
Bjørn Unneberg

**Bjørn Unneberg** (født 23. februar&nbsp;1928 i Stokke i Vestfold, død 5. januar 2020) var en norsk politiker (Sp) og jurist.

Han satt på Stortinget fra Akershus 1969&ndash;1977, og var leder av Justiskomiteen den siste perioden. Statssekretær Samferdselsdepartementet 28. august&nbsp;1963 &ndash; 25. september&nbsp;1963. 
Han var sorenskriver på Eidsvoll 1977–1997. Unneberg var noe av en partiideolog i 1970-årene, noe som gjenspeiler seg i bøkene han skrev. Han var talsmann for populismen, som han også kalte grønn sosialisme.

* 1973 &ndash; 1977 formann i Justiskomitéen
* 1973 &ndash; 1977 varamedlem i Valgkomitéen
* 1969 &ndash; 1973 medlem i Kommunal- og miljøvernkomitéen
* 1969 &ndash; 1973 medlem i Kommunalkomitéen
* 1969 &ndash; 1973 varamedlem i Den utvidede utenriks- og konstitusjonskomitéen
* 1969 &ndash; 1973 varamedlem i Valgkomitéen

## Bøker
* *Grønn sosialisme for utkantproletarer*, 1971
* *Arbeider og bonde*, 1977
* *Per Borten – Bonde og Statsmann*, 1988

## Referanser


## Eksterne lenker
*
Store Skillingen

**Store Skillingen** (eller bare **Skillingen**) er en innsjø i Lunner kommune i Akershus. Den ligger 248 meter over havet og er regulert. Før reguleringen gikk det gamle løpet ut i Harestuvatnet, via vannet Vesle Skillingen i øst. Vannet har en bestand av abbor, gjedde og ørret.

## Referanser
Gunnarshaugen

**Gunnarshaugen** (også kalt *Gunnershøgda*) er en ås øst for Harestua, sør i Lunner kommune i Akershus. Åsen ligger nord for vannet Nordre Piperen og har en høyde på 586 meter over havet.

Solobservatoriet på Harestua ligger på sørsiden av Gunnarshaugen.

## Referanser
Egil Aarvik

**Egil Aarvik** (født 12. desember&nbsp;1912 i Børsa i Sør-Trøndelag, død 19. juli&nbsp;1990 i Oslo) var en norsk journalist, emissær, redaktør og KrF-politiker.

Egil Aarvik gikk på folkehøgskole og Det norske lutherske Indremisjonsselskaps bibelskole. I årene 1934–1946 arbeidet han som predikant og sekretær i Indremisjonsselskapet, i den danske Indre Mission og i Stavanger Indremisjon. Han var journalist i *[[Dagsavisa]]*, Trondheim 1947–1950 og redaktør i samme avis 1950–1955. Han var redaktør i KrF-avisen *[[Folkets Framtid]]* 1948–1965. I årene 1977–1981 var han konsulent og personalsjef i Kirkens Nødhjelp.

Egil Aarvik var stortingsrepresentant for Oslo 1961–1965 og 1969–1973 og for Akershus 1973–1977. I perioden 1958–1961 var han vararepresentant for Oslo. Han var sosialminister i Per Bortens regjering 12. oktober 1965–17. mars 1971, president i Lagtinget 1972–1973 og visepresident 1973–1977. I sin tid som sosialminister stod han ansvarlig for innføringen av Folketrygden (1967), en av de største sosialpolitiske reformer i norsk historie.

Aarvik var medlem i Den Norske Nobelkomite 1974–1990, varaformann 1976–1981 og formann fra 1982 inntil han døde sommeren 1990.

Han var formann i landsstyret i Blå Kors i 1960–1962 og formann i bedriftsforsamlingen i Statoil 1973–1984.

## Bibliografi
* *Er kristendommen fallitt?,* Stavanger 1941
* *Løftet av stormen*, Stavanger 1942
* *Vi gjemmer oss på bedehuset*, Oslo 1954
* *Dumme troll og menn til kjerringer*, Oslo 1956
* *Lesar-Jens* 1957
* *Den som hadde penger* 1959
* Ski, Martin, Per Voksø og Egil Aarvik (red.): *Kristenliv i Norge*, Oslo 1962
* *Kvinnen fra Samaria*, Oslo 1973
* *Syn på saker*, 1982
* *Smil i alvor – fragmenter av et liv*, Oslo 1985

## Referanser


## Eksterne lenker
* 
* 
* SNL
Finsejazz

**Finsejazz** er en jazzfestival som arrangeres årlig en helg i januar av Bergen jazzforum og hotellet Finse 1222 på Finse.  Blant kjente navn som har spilt på Finsejazz er Knut Reiersrud, Nils Petter Molvær og Bugge Wesseltoft.  Festen i 2020 ble avholdt fredag og lørdag den 25. januar 2020 og var den 24. i rekken.
## Referanser
Tønnes Andenæs

**Tønnes Madsson Andenæs** (født 25. juni 1923 i Innvik, død 22. februar 1975 i Øyer) var en norsk forlegger og politiker (Ap). 

## Virke
Andenæs var sjef for Universitetsforlaget fra opprettelsen i 1950. Han arbeidet aktivt for nordisk kultursamarbeid, og særlig for kontakt med Færøyene og Island, og var formann i Norsk-færøysk lag 1947–1959 og i Norsk-Islandsk Samband 1960–1965. I 1949 gav han ut studieboka *Grunnloven vår*. Boka er oversatt til engelsk, tysk og fransk.

Andenæs var kommunestyremedlem i Bærum fra 1963 til 1971. Fra januar til oktober 1965 var han statssekretær i Kirke- og undervisningsdepartementet. Han ble innvalgt på Stortinget for Arbeiderpartiet fra Akershus i 1969 og ble gjenvalgt i 1973.

Andenæs omkom i Tretten-ulykken 22. februar 1975.

## Familie
Han var bror av juristen Johs. Andenæs og forretningsmannen Erling Rye Andenæs. De stammer fra gården Andenes i Gloppen kommune i Sogn og Fjordane.

Han var far til juristen Mads (Tønnesson) Andenæs.

## Ordener og utmerkelser
Tønnes Andenæs var ridder av Den islandske falkeorden og mottok Deltakermedaljen.

## Statssekretær
* 15. januar 1965 &ndash; 12. oktober 1965: Statssekretær i Kirke- og undervisningsdepartementet under statsråd Helge Sivertsen

## Stortingskomitemedlem
* 1973–1977: medlem i Administrasjonskomiteen
* 1973–1977: varamedlem i Valgkomiteen
* 1969–1973: medlem i Samferdselskomiteen
* 1969–1973: varamedlem i Valgkomiteen

## Referanser


## Eksterne lenker
* 
*
Nordre Piperen

**Nordre Piperen** er et tjern som ligger på 507 moh., sør for Gunnarshaugen sør i Lunner kommune i Akershus. Vannet ligger nord for vannet Langpiperen og myrområdet Stormyra, der det ble tatt imot fallskjermslipp under andre verdenskrig.

## Referanser
Langpiperen

**Langpiperen** er et vann sørvest for åsen Piperberget sør i Lunner kommune i Akershus. Vannet ligger på 532 moh. Det ligger nord for vannet Dampiperen og sør for  myrområdet Stormyra, hvor det ble gjort fallskjermslipp under andre verdenskrig.

## Referanser
Dampiperen

**Dampiperen** er et regulert vann som ligger 512 meter over havet nordøst for Paradiskollen. Vannet ligger på kommunegrensen mellom Lunner og Nannestad i Akershus. Dampiperen renner ut i tjernet Piperfløyta i sør.

## Referanser
Piperberget

**Piperberget** er et åsparti øst og nordøst for vannet Langpiperen sør i Lunner kommune i Akershus. Den har en høyde på 611 meter over havet. Åsen ligger nord for Paradiskollen og sør for Gunnarshaugen.

## Referanser
Gagnumsætra

**Gagnumsætra** var en seter vest for nordenden av Harestuvatnet sør i Lunner kommune i Akershus. 
 
Gagnumsætra var seter for gårdene Gagnum, Holm og Fagerholt i Gran kommune i Innlandet.

## Referanser
Elevaksjonistene

**Elevaksjonistene** er en anonym gruppe som våren 2005 saboterte gjennomføringen av de nasjonale prøvene i ungdomsskolen.

På kvelden 26. januar ble den nasjonale prøven i norsk lesing offentliggjort på internett, noe som førte til stor medieoppmerksomhet. Selv om prøven hadde vært tilgjengelig hele kvelden og natten, bestemte Utdannings- og forskningsdepartementet (nå Kunnskapsdepartementet) at prøvene skulle avholdes. Elevaksjonistene fikk så tilbud om å være gjester på TV-showet ''Først og Sist'' med Fredrik Skavlan, men takket nei.

Gruppen forsøkte så i februar å offentliggjøre prøven i engelsk for 10. klasse, uten å lykkes. På ettermiddagen den 14. mars ble imidlertid deler av matematikkprøven for 10. klasse offentliggjort, og ifølge gruppens egne tall skal over 10000 av de rundt 55000 tusen elevene som hadde prøven, ha kikket på oppgavene på forhånd. Denne aksjonen førte til en opphetet debatt, og flere partier og organisasjoner krevde at prøvene ble stanset.

Det finnes ikke noen viten om gruppens størrelse eller sammensetning. I flere intervjuer har gruppen imidlertid sagt at de er elever i den videregående skolen, men det har vært hevdet at det egentlig er lærere som står bak. De stilte opp på Verdens Gang sin *Tett på Nett* i 29. januar 2005. Gruppens effektive bruk av mediene førte til en debatt i pressemiljøet om hvorvidt man hadde gått for langt i dekningen av gruppen. Flere redaksjoner, deriblant NTB og VG, hadde svært mange oppslag og saker om gruppen, der de anonymt fikk gå i debatt og angripe motparten. Siden midten av april 2005 er det ikke kommet noen meldinger fra gruppen, og om den fortsatt eksisterer finnes det ingen kunnskap om.

## Referanser
Maseru

**Maseru** er hovedstaden i Lesotho og Maseru (distrikt). Byen ligger ved elven Caledon, på grensen til Sør-Afrika. Maseru er Lesothos eneste storby, med 330&nbsp;760 innbyggere (2016).

## Vennskapsbyer
* Austin, USA

## Referanser
Stormyra (Lunner)

**Stormyra** er et myrområde vest for nordenden av vannet Langpiperen i Lunner kommune i Akershus. Under andre verdenskrig ble slipplassen «Puffin 2» etablert i dette området. Denne mottok fallskjermslipp den 5. februar, 7. mars, 12. august og 30. desember 1944.
Escherichia coli O157:H7

**''Escherichia coli'' O157:H7** er en stamme av bakteriearten *[[Escherichia coli]]* som er en økende årsak til matforgiftning. I USA blir det rapportert 73 000 infeksjonstilfeller og 61 dødsfall hvert år. Infeksjon fører til blodig diaré, og i enkelte tilfeller til nyresvikt. De fleste sykdomstilfellene er knyttet til forurenset kjøttdeig tilberedt ved for lav temperatur. Bakterien overføres også via inntak av upasteurisert melk eller ved å drikke eller svømme i kloakkforurenset vann, og også fra person til person, spesielt innenfor familier eller i for eksempel barnehager.

Forbrukere kan forhindre infeksjon av *E. coli* O157:H7 ved å steke eller koke kjøttdeig grundig, unngå upasteurisert melk, og ved grundig håndvask. Fordi bakterien lever i tarmen til friske storfe, er mulighetene for å forhindre forurensning av kjøtt ved slakteriene under undersøkelse.

''E.coli''-utbruddet i 2011 skyldes en annen bakteriestamme, ''Escherichia coli'' O104:H4.

## Se også
**[[Escherichia coli]]*
*Hemolytisk-uremisk syndrom
Hemolytisk-uremisk syndrom

**Hemolytisk-uremisk syndrom** (forkortet **HUS**) er en sykdom kjennetegnet ved mikroangiopatisk hemolytisk anemi, akutt nyresvikt og lavt blodplatetall (trombocytopeni).

Hemolyse betyr sprengning av røde blodlegemer og innebærer at betydelig seigere hemoglobin er fritt oppløst i blodets plasma og forandrer blodets viskositet så det blir altfor seigtflytende og blokkerer de tynneste blodårene. 

Mikroangiopatisk; mikro – små; angio . åre, pathos – sykdom/lidelse

Uremi betyr at stoffer som normalt skilles ut med urinen får hope seg opp i blodet som følge av nyresvikt. 

## Symptomer og sykdomstegn
Det klassiske tilfellet av HUS hos barn følger blodig diaré forårsaket av E. coli O157:H7, en stamme av E. coli som skiller ut verotoksin (også kjent som *shigatoksin*). Toksinet føres rundt i blodomløpet, fester seg i nyrene, og starter en betennelsesreaksjon som fører til akutt nyresvikt og *disseminert intravaskulær koaguasjon *(DIC). Fibrinvevet ødelegger røde blodlegemer og fanger opp blodplater, som fører til lavere nivåer av begge.

HUS oppstår etter 2-7 % av alle E. coli O157:H7-infeksjoner.

## Se også
* ''E. coli'' O157:H7
Seriehuset

**Seriehuset** var et norsk tegneserieforlag som i hovedsak gav ut amerikanske superheltserier fra Marvel Comics og norske humortegneserier i albumformat. Noen av de mest kjente utgivelsene deres var *Simpsons Comics*, som var oversatt etter den originale amerikanske utgaven.

Seriehuset ble meldt konkurs i 2007.
Nymphomyia

* *[[Nymphomyia alba|N. alba]]*
* *[[Nymphomyia brundini|N. brundini]]*
* *[[Nymphomyia dolichopeza|N. dolichopeza]]*
* *[[Nymphomyia holoptica|N. holoptica]]*
* *[[Nymphomyia levanidovae|N. levanidovae]]*
* *[[Nymphomyia rohdendorfi|N. rohdendorfi]]*
* *[[Nymphomyia (Paleodipteron) walkeri|N. (Paleodipteron) walkeri]]*

***Nymphomyia*** er en merkelig, trolig ganske primitiv slekt av mygg, og den eneste delgruppen av **Nymphomyiidae**, som igjen er eneste delgruppe av **Nymphomyoidea**. Den finnes ikke i Norge, de sju kjente artene er beskrevet fra Øst-Asia og Nord-Amerika.

## Utseende
Nymphomyiidae er ganske små, typisk rundt 2 mm lange, slanke mygg. Hodet er lite, med sterkt reduserte, kølleformede antenner. Fasettøynene er små med få fasetter, men møtes på undersiden av hodet. Punktøyne (ocelli) mangler. Munndelene hos de voksne insektene er sterkt redusert. Thorax og bakkroppen er lange og tynne, sylindriske. Vingene består av en sigdformet stav med hårfrynser på begge sider, hos *Nymphomyia walkeri* er hannene vingeløse. Beina er temmelig korte. Larvene er gjennomsiktige, sylindriske, med en tydelig hodekapsel. De har åtte par lange vorteføtter med festekroker ytterst på undersiden. Puppene er lange og tynne, og alle det voksne insektets trekk er lett synlige på puppen.

## Levevis
Ikke mye er kjent om disse små og sjeldne myggenes levevis. Larvene til de nordamerikanske artene lever i små, kjølige bekker, det er ikke kjent hva de lever av. I alle fall en art i Japan danner store svermer i skumringen. De voksne myggenes reduserte munndeler tyder på at de ikke tar næring til seg, og de lever trolig ganske kort tid.

## Systematisk inndeling

* orden Tovinger, Diptera
** underorden Mygg, Nematocera
*** overfamilie Nymphomyioidea
**** familie Nymphomyiidae
***** Slekten ***Nymphomyia***
****** ***Nymphomyia alba*** Tokunaga, 1932 – Japan
****** ***Nymphomyia brundini*** (Kevan) – Himalaya
****** ***Nymphomyia dolichopeza*** Courtney – østlige Nord-Amerika
****** ***Nymphomyia holoptica*** Courtney – beskrevet fra Hongkong 
****** ***Nymphomyia levanidovae***   Russiske fjerne østen
****** ***Nymphomyia rohdendorfi*** Makarchenko, 1979 – Russiske fjerne østen 
****** ***Nymphomyia (Paleodipteron) walkeri*** Ide, 1964 – østlige Nord-Amerika

## Kilder
* Courtney, G.W. og Jedlicka, L. 1997. Family Nymphomyiidae. Side 21-27 i: Papp, L. og Darvas, B. (red.): *Contributions to a Manual of Palaearctic Diptera, Volume 2.* Science Herald, Budapest. 
* Kevan, D.K.McE. og Cutten, F.E.A. 1981. Nymphomyiidae. Side 203-207 i: McAlpine, J.F. (red.): *Manual of Nearctic Diptera, Volume 1.* Research Branch, Agriculture Canada, Ottawa.

## Eksterne lenker
*
Kill ’Em All

***Kill 'Em All*** er debutalbumet til Metallica, sluppet ut 29. juli 1983. 

Albumet er kjent for sine raske og meget punk-inspirerte riff. Sologitaristen i Metallica, Kirk Hammett, har ikke blitt kreditert noen av sangene. Dette er fordi den forrige sologitaristen, Dave Mustaine, ble sparket rett før innspillingen.

Bandet ville provosere ved å kalle denne platen *Metal Up Your Ass* og ønsket et bilde på omslaget av en toalettskål med en spiss metalldolk stikkende opp. Dette nektet plateselskapet å være med på, og tittelen ble erstattet av det marginalt mindre støtende navnet *Kill 'Em All*, som en hilsen til plateselskapet. Omslaget fikk i stedet bildet av en blodig hammer.

*Kill 'Em All* inneholder fan-favoritter som «The Four Horsemen», «Seek & Destroy» og «Whiplash». Disse låtene blir ofte spilt på konserter. Metallicas tidligere bassist Jason Newsted pleide være vokalist på låta «Whiplash» under deres tre år lange verdens-turne etter deres selvtitulerte album, *[[Metallica (album)|Metallica]]*.

## Sporliste
# «Hit the Lights» (J. Hetfield. L. Ulrich) 4.17
# «The Four Horsemen» (J. Hetfield. L. Ulrich. D. Mustaine) 7.08
# «Motorbreath» (J. Hetfield) 3.03
# «Jump in the Fire» (J. Hetfield. L. Ulrich. D. Mustaine) 4.50
# «(Anesthesia) Pulling Teeth» (C. Burton) 3.27
# «Whiplash» (J. Hetfield. L. Ulrich) 4.06
# «Phantom Lord» (J. Hetfield. L. Ulrich D. Mustaine) 4.52
# «No Remorse» (J. Hetfield L. Ulrich) 6.24
# «Seek & Destroy» (J. Hetfield. L. Ulrich) 6.50
# «Metal Militia» (J. Hetfield. L. Ulrich. D. Mustaine) 5.11

## Kilder
* 

## Eksterne lenker
*
Skillingen

**Skillingen** kan vise til:

*Store Skillingen – et vann i Lunner kommune i Viken
*Vesle Skillingen – et tjern i Lunner kommune i Viken
*Skilling – en myntenhet
Vesle Skillingen

**Vesle Skillingen** (også kalt **Lille Skillingen**) er et tjern i søndre del av Lunner kommune i Akershus. Det ligger på 234 moh. og henger sammen med Harestuvatnet i øst via en liten bekk.

## Referanser
Slimrørmygg

**Slimrørsmygg** (Diadocidiidae) er en liten familie av mygg som ligner soppmygg, og de ble tidligere regnet til denne familien. Seks arter er kjent Europa, tre av den fra Norge, alle i slekten *Diadocidia*. Totalt er det kjent mindre enn ti arter.

## Utseende
*Diadocidia*- artene er ganske kraftige, gulbrune mygg med gråaktige vinger, og kan skilles fra andre soppmygg på vingeårenettet.

## Levevis
Larvene lever i slimrør under råtnende tømmerstokker, og er trolig soppetere. Et par av artene er ganske vanlige, men lite er kjent om biologien deres. Alle de tre norsk artene ble fanget i en felle i Jostedalen, Sogn og Fjordane.

## Systematisk inndeling

* orden Tovinger, Diptera
** underorden Mygg, Nematocera
*** overfamilie Sciaroidea
**** familie Diadocidiidae Winnertz, 1864
***** slekten ***[[Diadocidia]]*** Ruthé, 1831      
****** underslekten ***Diadocidia*** Ruthé, 1831
******* ***Diadocidia (Diadocidia) ferruginosa*** (Meigen, 1830)
******* ***Diadocidia (Diadocidia) spinosula*** Tollet, 1948
****** underslekten ***Adidocidia*** Lastovka og Matile
******* ***Diadocidia (Adidocidia) trispinosa*** Polevoi, 1996
******* ***Diadocidia (Adidocidia) valida*** Mik, 1874
***** slekten *[[Palaeodocidia]]* Sasakawa, 2004
***** slekten † *[[Docidiadia]]* Blagoderov & Grimaldi, 2004 (utdødd)
***** slekten † *[[Thereotricha]]* Blagoderov & Grimaldi, 2004

## Referanser




## Kilder
* Rindal, Ø. og Gammelmo, Ø. 2007. On the family Didaocidiidae (Diptera, Sciaroidea) in Norway. Norwegian journal of Entomology 54: 69-74.
* Søli, G.E.E. 1994. Fungus gnats from Jostedalen, West Norway (Diptera: Diadociidae and Mycetophilidae). *Fauna norvegica Serie B* 41: 1-12.
* Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red): *Contributions to a Manual of Palaearctic Diptera. Appendix.* Science Herald, Budapest.

## Eksterne lenker
* 
* Norsk Entomologisk forening – for deg som vil lære mer om insekter.
Roman Gotsiridze

**Roman Gotsiridze** (f. 16. desember 1955 i Georgia) er en georgisk økonom og politiker. Han var sentralbanksjef i Georgias nasjonalbank fra mars 2005 til oktober 2007. 

## Utdanning
Han har økonomiutdanning fra Tbilisi State University. Han fikk sin Bachelorgrad innen økonomi i 1984, og i 1986 forsvarte han sin Doktorgrad innen økonomi. Fra 1986 til 1989 underviste han ved Tbilisi State University, først som senior kollega, dernest som professor. 

## Yrkeskarriere
Under valget i Georgia i 1990 ble Gotsiridze valgt inn i parlamentet. Fra 1990 til 1992 var han viseformann i parlamentets kommisjon for økonomiske reformer. I 1992 ble han igjen valgt inn i parlamentet, og fram til 1993 var han visestatsminister med hovedansvar for økonomiske reformer. Etter dette, fram til 1998 jobbet han for en ikke-statlig organisasjon, som president i *Forsvarsforbundet for privat eiendomsrett* (Private Property Advocacy League). 

Fra 1998 til valget i 2004 ledet han Parlamentets budsjettkontor, og de siste to årene i denne perioden var han også valgt inn som medlem av byrådet i Tbilisi. 

I valget i 2004 ble han på nytt valgt inn i Parlamentet, der han fikk rollen som leder av Finans- og budsjettutvalget. Samtidig var han også medlem av presidentens rådgivningsgruppe. 

22. mars 2005 ble han valgt som sentralbanksjef i Georgias nasjonalbank og formann av sentralbankens styre, og han hadde denne stillingen til oktober 2007. 

Han har publisert mer enn 100 forskningsartikler, og han har utgitt flere bøker innen finans og makro- og mikroøkonomiske temaer.

## Familie
Han er gift og har en datter. 

## Referanser


## Eksterne lenker
* Offisiell hjemmeside &ndash; Georgias sentralbank
Jan Kjell Larsen

**Jan Kjell Larsen** (født 1983) er en norsk tidligere fotballmålvakt.
 
Larsen kom fra Haugesund til Molde foran 2006 sesongen 
og har også spilt for Kopervik IL. I 2013 ble han keepertrener for Ready.

Hans solide innsats på U21-landslaget ble i mai 2004 belønnet med innkalling til seniorlandslagets tropp til kamp mot  i fravær av Espen Johnsen. I mai 2005 ble Larsen innkalt til landskamp mot  da Erik Holtan måtte melde forfall. I mai 2006 ble han innkalt til landskamper mot  og .

## Referanser


## Eksterne lenker
*
Rami Shaaban

**Rami Shaaban** (født 30. juni 1975 i Fisksätra) er en svensk tidligere fotballspiller sist spilte for Hammarby IF. Shaaban kom fra Fredrikstad FK før 2008-sesongen. Han har bakgrunn som målvakt for blant annet fra Arsenal FC, der han var førstevalget en periode.

Shaaban ble tatt ut i  til VM 2006, selv om han ikke hadde spilt noen landskamper for Sverige. Han fikk sin landslagsdebut i en oppvarmingskamp mot , der han kom inn i andreomgangen.

Den 10. juni fikk Shaaban sin mesterskapdebut, da han holdt buret rent i Sveriges åpningskamp mot  i VM i Tyskland.

## Referanser


## Eksterne lenker
*
EV

**EV**, **eV**, **ev** eller **ev.** kan sikte til:

*EV er en forkortelse for *Electric Vehicle* (norsk for «elbil») &ndash; elektrisk bil
*eV er en forkortelse for elektronvolt, en enhet for energi
*Ev. er på bokmål forkortelsen for eventuelt (se også evt.)
*EV er en vanlig forkortelse innen fotografi for eksponeringsverdi.
*EV er innen økonomi en betegnelse på selskapsverdi (fra engelsk *Enterprise Value*)
*Elektrosvak vekselvirkning
Hannibal – Rome’s Worst Nightmare

***Hannibal – Rome's Worst Nightmare*** er en BBC-produsert TV-film fra 2006, og handlet om Hannibals krigføring mot romerne under andre punerkrig.

## Handling
Det er cirka 200 år før Kristi fødsel, og Roma er den antikke verdens supermakt. Nasjonen tror de er fullstendig uovervinnelige. Men en mann er fast bestemt på å endre dette. Hannibal er en mann bundet av ed til å hevne de urett som tidligere ble påført hjemmet hans, og i jakten på hevn kommer han aldri stoppe for noe. Historien utforsker mannen bak myten. Med 40 000 soldater og 37 elefanter marsjerte han 1 500 mil for å utfordre fiendene hans på deres egen jord. Det var en handling så dristig at få mennesker trodde at dette var mulig.

## Skuespillere
* Alexander Siddig som Hannibal, øverste sjef for de kartagiske soldatene.
* Emilio Doorgashingh som Maharbal. Øverste kavaleri-sjef og nestkommanderende for den kartagiske hæren.
* Bashar Rahal som Hasdrubal. Hannibals yngre bror, og den øverste sjefen for de spanske provinsene.
* Mido Hamada som Mago, Hannibals yngste bror, og sjefen for infanteriet.
* Histro Mitzkov som Gisgo. En offiser i Hannibals hær
* Shaun Dingwall som Scipio Africanus. Den romerske generalen som til slutt beseiret Hannibal.
* Tristan Gemmill som Varro. En konsul som ble beseiret ved Cannae.
* Ben Cross som Fabius Maximus, diktator og forfatter av Fabian-strategien.

## Referanser


## Eksterne lenker
*
Strathearn

**Strathearn** eller **Strath Earn**, (skotsk gælisk, *Srath Èireann*) er en dal (*strath*) in Skottland hvor elven Earn renner i gjennom. Den strekker seg fra Loch Earn i Perth og Kinross til Firth of Tay.

«Strathearn» eller «Strathern» er også et etternavn i USA.
Polyetylentereftalat

**Polyetylentereftalat**, **PET**, er et termoplastprodukt i polyesterfamilien.
Smeltepunktet ligger mellom 235-260 °C. Materialet er lett gjenvinnbart, og oppnår høyeste skala (1) for gjenvinnbarhet. 

PET er også kjent for sin store styrke og stivhet, kombinert med muligheten for gjennomsiktige produkter, god slagfasthet og overflatehardhet. PET har gode bæreegenskaper og vanninntaket er lite. De elektriske egenskapene er gode selv i høy fuktighet og temperatur. 

Ulempene med bruk av PET er høy støpekrymp, og verktøytemperaturen må være relativt høy. De kjemiske egenskapene er også relativt moderate.

PET brukes blant annet til elektriske kontakter, blåseformete kanner, brus- og ølflasker, parfyme, folie, fotografisk- og røntgenfilm, lyd- og billedbånd for å nevne noen produkter.
Neue Juristische Wochenschrift

***Neue Juristische Wochenschrift*** (NJW, ) er det betydeligste generelle juridiske tidsskrift i Tyskland. Det har et opplag på 51&nbsp;000 eksemplarer, og ifølge egne anslag omkring 100&nbsp;000 lesere.

Det ble grunnlagt i 1881 som *Juristische Wochenschrift*. Fra 1947 har det utkommet som *Neue Juristische Wochenschrift*.

Tidsskriftet utgis i Frankfurt am Main av Verlag C. H. Beck. *[[Zeitschrift für Rechtspolitik]]* legges ved som bilag til tidsskriftet.

## Referanser


## Eksterne lenker
* http://rsw.beck.de/rsw/shop/default.asp?site=njw
Göran Sonnevi

**Göran Sonnevi** (født 1939) er en svensk lyriker og oversetter. 

Sonnevi vokste opp i Halmstad. Han studerte litteraturvitenskap ved universitetet i Lund, og har også biblioteksutdanning. Han har i mange år bodd i Järfälla utafor Stockholm.

Sonnevi regnes som en av Sveriges mest betydningsfulle poeter. Han betegnes gjerne som en politisk og filosofisk forfatter. I 2006 ble han tildelt Nordisk råds litteraturpris for diktsamlingen *Oceanen* (fra 2005). Han har dessuten mottatt en rekke nasjonale litteraturpriser.

## Bibliografi
*2012 – *Outfört*
*  – *Abstrakta dikter* 
*  – *ingrepp-modeller* 
*  – *och nu!* 
*  – *Det gäller oss. Dikter 1959-1968* 
*  – *Det måste gå* 
*  – *Det oavslutade språket* 
*  – *Dikter 1959-1973* 
*  – *Det omöjliga* 
*  – *Språk; Verktyg; Eld* 
*  – *Dikter 1959-1972*, rev. utg. 
*  – *Små klanger; en röst* 
*  – *Dikter utan ordning* 
*  – *Oavslutade dikter* 
*  – *Trädet* 
*  – *Mozarts tredje hjärna* 
*  – *Klangernas bok* 
*  – *Oceanen* 
*2012 – *Bok utan namn*
*2017 – *Sekvenser mot Omega*
*2019 – *Det osynliga motstyckets bok*

På norsk finnes *Et ansikt* (), dikt i utvalg og oversettelse ved Geir Gulliksen, og *Din vinge, som bærer meg. Utvalgte dikt 1996–2005*, i utvalg og gjendiktning ved Espen Stueland.

## Priser
*  – Sveriges Radios lyrikkpris  
*  – Carl Emil Englund-prisen for *Det måste gå*
*  – Aftonbladets litteraturpris 
*  – Aniara-prisen 
*  – Gustaf Fröding-stipendet 
*  – Bellmanprisen 
*  – Svenska Dagbladets litteraturpris 
*  – De Nios stora pris 
*  – Gerard Bonniers pris 
*  – Östraboprisen
*  – Ferlinprisen  
*  – Erik Lindegren-prisen for *Klangernas bok*
*  – Svenska Akademiens nordiska pris 
*  – Nordisk råds litteraturpris for *Oceanen*
*  – Ekelöfprisen
*  – Bellmanprisen

## Referanser
Santo Domingo

**Santo Domingo de Guzmán** er hovedstaden i Den dominikanske republikk. Byen har en folkemengde på ca. 2,9 millioner i storbyområdet (2010). Byen ligger ved Det karibiske hav, ved munningen av elven Ozama.

Byen ble grunnlagt som Santo Domingo de Guzmán mellom 1496 og 1498, av Bartolomeo Columbus (Bartolomé Colón), bror av Christofer Columbus. Den lå opprinnelig på den østre bredden av Ozama, men ble flyttet til den vestre bredden etter en orkan som ødela byen i 1502. Santo Domingo var den første permanente europeiske byen i Amerika.

I byen oppførte man det første citadellet, det første sykehuset (hospital de San Nicolás de Bari), den første katedralen (catedral de Santo Domingo), og det første klosteret (Monasterio de San Francisco) på den vestlige halvkule. 

I 1538 begynte man byggingen av det eldste universitet i «Den nye verden». Det fikk navnet Santo Tomás de Aquino etter St. Thomas Aquinas, og eksisterer i dag som Universidad Autónoma de Santo Domingo (UASD).

## Referanser


## Eksterne lenker
* 
* Santo Domingos historie .
Piperfløyta

**Piperfløyta** er et tjern som ligger i Nittedal kommune i Akershus. Tjernet ligger 510 meter over havet, midt mellom tjernene Piperen og Dampiperen.

## Referanser
Costa Ricas flagg

**[[Costa Rica]]s flagg** er vannrett delt i blått, hvitt, rødt, hvitt og blått. Stripenes størrelsesforhold er 1:1:2:1:1. Flagget er i størrelsesforholdet 3:5.

Den blå fargen representerer himmelen, muligheter, idealisme og iherdighet. Den hvite fargen står for fred, visdom og lykke. Den røde fargen står for blodet til uavhengighetsmartyrene, samt folkets varme og generøsitet. 

Flagget ble offisielt tatt i bruk 27. november 1906. Utformingen med blå, hvite og røde horisontale striper har imidlertid vært i bruk siden 1848, da Costa Rica forlot den mellomamerikanske føderasjonen og erklærte seg som selvstendig republikk. Pacífica Fernández, konen til president José María Castro Madriz, lagde flagget, inspirert av fargene i det franske flagget.

Flagget benyttes uten merke som nasjonalflagg på land og som handelsflagg til sjøs. Statsflagget har i tillegg Costa Ricas riksvåpen satt inn i en oval hvit skive, plassert på den røde stripen tre tideler inn i flaggduken regnet fra stangen. Fordi Costa Rica ikke har militære styrker, fører landet ikke eget orlogsflagg.

## Farger

## Historiske flagg

Flag of Costa Rica (1821-1823).svg| September 1821 – 6. juni 1823
Flag of Costa Rica (1823-1824).svg| 6. juni 1823 – 4. mars 1824
Flag of the United Provinces of Central America.svg| 4. mars – 2. november 1824
Flag of Costa Rica (1824).svg| 2.–22. november 1824
Flag of Costa Rica (1824-1840).svg| 22. november 1824 – 15. november 1840
Flag of Costa Rica (1840-1842).svg| 21. april 1840 – 20. april 1842
Flag of Costa Rica (1842-1848).svg| September 1842 – 12. november 1848
Flag of Costa Rica (1848-1906).svg| 12. november 1848 – 27. november 1906


## Kilder
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
*Whitney Smith: *Den store flagbog. Alverdens flag gennem tiderne*, København, 1977
Rudskogen

**Rudskogen** er et motorsportsenter som ligger i Rakkestad kommune i Østfold fylke. Senteret er valgt som nasjonalt senter for motorsport av Kulturdepartementet.

Rudskogen består per 2012 av en MC- og bilbane på 3254 meter, en gokartbane på 1210 meter og et område for enduro.

## Historikk
Rakkestad kommune stilte plass til rådighet langs riksveg 111, 15 kilometer unna Sarpsborg.

Formel 1-føreren Thierry Boutsen klippet snoren på Rudskogen Motorsenter i 1990, da banen på 1910 meter stod ferdig på det 350 mål store området i Rakkestad.

Til å begynne med ble Rudskogen Motorsenter eid av NMK Sarpsborg, trafikkskolene i Østfold, Rakkestad kommune og NAF. Senere tok blant annet Harald Huysman over anlegget, og en gokartbane ble bygget der det lå en speedwaybane tidligere. Etter en drakamp mot Vålerbanen/Haslemoen og Eggemoen, ble Rudskogen Motorsenter i 2006 valgt som nytt nasjonalanlegg for motorsport og fikk midler av Kirke- og kulturdepartementet. I 2012 sto den nye banen på 3,254 kilometer ferdig.

## Rudskogen Motorfestival
24.-26. august 2012 var det offisiell åpning av «nye» Rudskogen. For første gang i Norges historie kjørte en offisiell Formel 1 bil på norsk asfalt. I tillegg til F1 bilen var det innslag av F-16 fly fra forsvaret, MC-stuntmannen Chris Pfeiffer, og bil-stuntmannen Terry Grant som per 2010 var innehaver av 16 forskjellige verdensrekorder.

## Sykkelrittet Rudskogen GP
Landeveisrittet Rudskogen GP ble arrangert for første gang lørdag 29. og søndag 30. mai 2021. Arrangøren var Norges Cykleforbund Region Øst.

Vinneren av 2021-utgaven i klassen «Menn Elite» var Mathias Sundquist, som holder banerekorden for landeveissykkel med tiden 4 timer og 1 minutt. Løpet var 34 runder á 3,6&nbsp;km per runde, totalt 122,4&nbsp;km, hvilket gir en snitthastighet på cirka 30,5&nbsp;km/h.

## Banetraséene
Den nye banetraséen ble designet av den tyske banearkitekten Hermann Tilke.

Den nåværende MC- og bilbanen er  meter lang, og består av 14 svinger. Høydeforskjellen er på 42 meter og man kjører medsols på banen. Rudskogen ligger i kupert terreng og banen er teknisk meget krevende. Banen åpnet 1. juli 2011.

Den gamle MC- og bilbanen var  meter lang. Den besto av seks høyre- og fire venstresvinger og hadde en bredde på 10 til 15 meter. Høydeforskjellen var på 25 meter, lengste rettstrekning var 550 meter og man kjørte medsols på banen.

### Gokartbanen
Gokartbanen er  meter lang og tilfredsstiller alle internasjonale krav.

## Planer

Rudskogen vil bli utbygd til å inneholde følgende:
* ytterligere utvidet bil- og motorsykkelbane
* stort depot (Over  kvm)
* MX-bane (2&nbsp;km)
* enduroløype (15&nbsp;km)
* rundbane
* trialområde (400 mål)
* FMX-område
* diverse barnebaner
* aktivitetssenter for MC

I tillegg er det planlagt et trafikkopplæringssenter i tilknytning til anlegget som kan brukes av alle typer kjøretøy.

## Se også
* Liste over racerbaner i Norge

## Eksterne lenker
* Rudskogen Motorsenter hjemmeside
Hårvingemygg

**Hårvingemygg** (Ditomyiidae) er en liten familie av mygg som ligner soppmygg. Mindre enn 100 arter er beskrevet,omtrent 20 finnes i den palearktiske region, men bare fire i Europa. To arter er foreløpig funnet i Norge.

## Utseende
Ditomyiidae ligner mye på soppmygg. Vingene er hårete og har en tydelig åregaffel ytterst nær fremkanten. 

## Levevis
Lite er kjent om biologien til disse tilsynelatende sjeldne myggene. De to artene som er funnet i Norge synes å foretrekke sydvendt edelløvskog.

## Utbredelse
Ditomyiidae er utbredt i hele verden, men mangler i Afrika sør for Sahara, samt ved polene. De fleste artene finnes i Oseania og Sør-Amerika. I den palearktiske sone er det registrert 17 arter.

## Systematisk inndeling / europeiske arter

* orden Tovinger, Diptera
** underorden Mygg, Nematocera
*** overfamilie **[[Sciaroidea]]**
**** familie **Ditomyiidae** Edwards, 1921
***** slekten *[[Asioditomyia]]* Saigusa, 1973
***** slekten *[[Australosymmerus]]* Freeman, 1954
***** slekten †*[[Burmasymmerus]]* Ševčík, Hippa & Burdiková, 2021
***** slekten *[[Calliceratomyia]]* Lane, 1946
***** slekten *[[Celebesomyia]]* Saigusa, 1973
***** slekten ***[[Ditomyia]]*** Winnertz, 1846
****** ***[[Ditomyia fasciata]]*** (Meigen, 1818) – Europa nord til Danmark
****** ***[[Ditomyia macroptera]]*** Winnertz, 1852 – Mellom-Europa nord til Tyskland
***** slekten *[[Neocryonisca]]* Papavero, 1977
***** slekten *[[Nervijuncta]]* Marshall, 1896
***** slekten *[[Rhipidata]]* Edwards, 1940
***** slekten ***[[Symmerus]]*** Walker, 1848
****** ***[[Symmerus annulatus]]*** (Meigen, 1830)  – Norsk art (Funnet i Oslofjordområdet sørover til Porsgrunn).
****** ***[[Symmerus nobilis]]*** Lackschewitz, 1937  – Norsk art (Funnet i Oslofjordområdet sørover til Porsgrunn).

## Referanser




## Litteratur
* Bechev, D. 2000. *World distribution of the generea of fungus gnats (Diptera, Sciaroidea, excluding Sciaridae).* Studia dipterologica 7: 543—522.
* Gammelmo, Ø. og Rindal, E. 2006. On the family Ditomyiidae (Diptera, Sciaroidea) in Norway. *Norwegian Journal of Entomology* 53: 47-49.
* Søli,G.E.E., Vockeroth, J.R. og Matile, L. 2000: Families of Sciarioidea. Side 49-92 i: Papp, L. og Darvas, B. (red.): *Contributions to a Manual of Palaearctic Diptera. Appendix*. Science Herald, Budapest.
* Fauna Europaea: Europeisk utbredelsesdatabase på nettet. 

## Eksterne lenker
* 
* Norsk Entomologisk forening – for deg som vil lære mer om insekter.
Stade de Gerland

**Stade de Gerland** er et stadion i den franske byen Lyon. Stadionet brukes til fotball og rugby, og var tidligere hjemmebane til fotballklubben Olympique lyonnais. Stadionet har en tilskuerkapasitet på 41&nbsp;044.

## Referanser


## Eksterne lenker
* Stadiumguide.com – Stade de Gerland – Informasjon om stadionanlegget.
IST-prisen

**IST-prisen**, også **ICT-prisen**, var en utmerkelse som hvert år ble tildelt etter en konkurranse der europeiske produkter innen informasjonsteknologi ble vurdert av en fagjury og eksperter fra mange land. Konkurransen og pristildelingen ble organisert av Euro-CASE (*European Council of Applied Sciences, Technologies and Engineering*) der forkortelsen IST står for *Information Society Technologies*, ICT for *Information and Communication Technologies*. I Norge var det Norges Tekniske Vitenskapsakademi som deltok i vurderingen og stilte ekspertise til rådighet for Euro-CASE.

## Bakgrunn
IST-prisen ble første gang tildelt i 1995 og består av to utmerkelser: *IST-prisen* og *IST-storprisen (IST Grand Prize)*. Utmerkelsen ble gitt for grensesprengende produkter som representerte det beste av europeisk nytenking innen informasjonsteknologi, der utviklerne hadde vist best egenskaper for å gjøre forskningsarbeid eller et prosjekt om til et produkt med stort markedspotensiale.

Ifølge statistikk fra pristildelerne er hele 80% av vinnerne små eller mellomstore bedrifter. Nominerte produkter til konkurransen får hjelp til markedsføring og utvidet kontakt med europeiske investorer, i tillegg til rett til å bruke nominasjonen eller pristildeling innen sin egen markedsføring.

Deltakerne var begrenset til EU- og EFTA-landene, samt foreslåtte EU-land. Prisen ble siste gang utdelt 2007.

## Eksterne lenker
* IST-prisens hjemmeside
* Norges Tekniske Vitenskapsakademi om IST-prisen.
* Euro-CASE organiserer konkurransen og pristildelingen.
Cramptonomyiidae

**Cramptonomyiidae** er en liten familie av mygg som bare er funnet i Øst-Asia og Nord-Amerika. De ligner urmyggene og blir av og til regnet til denne familien. Larvene utvikler seg i død ved.

## Utseende
Cramptonomyiidae er middelsstore, slanke mygg  med lange bein. Kroppen har få men lange hår. 

Hodet er nokså stort med store fasettøyne og tre punktøyne (ocelli). Antennene er korte og tynne, sylindriske, og består av 15-16 ledd. Munndelene er lite utviklet.

Vingene er nokså store, avlange med tydelig årenett og to lukkede celler. 

Beina er lange og tynne med to slanke sporer på leggene (tibiae). 

**Larvene** er gråaktige, lange og slanke, sylindriske, uten bein eller utvokster av noe slag. De har en tydelig hodekapsel og noen få, lange hår. Åndehull (spirakler) finnes på siden av de fleste kropps-segmentene.

## Levevis
Larvene utvikler seg under barken på død ved. De synes særlig å trives ved angrepet av svartråte. De voksne myggene flyr tidlig på våren. 

Disse myggene er ikke vanlige og kan muligens være truet av skogbruk.

## Systematisk inndeling
Artene blir ofte ført til familien urmygg, Pachyneuridae.

* orden Tovinger, Diptera
** underorden Mygg, Nematocera
*** overfamilie **Pachyneuroidea**
**** familie **Cramptonomyiidae**
***** ***Cramptonomyia spenceri*** Alexander, 1931  – vestlige Nord-Amerika
***** ***Haruka elegans*** Okada, 1938  – Japan
***** ***Pergratospes holoptica*** Krivosheina og Mamaev, 1970 – Øst-Sibir: Khabarovsk og Primorskij-distriktene

## Kilder
* Krivosheina, N.P. 2000. Family Cramptonomyiidae. Side 41-48 i: Papp, L. og Darvas, B. (red.): *Contributions to a Manual of Palaearctic Diptera. Appendix.* Science Herald, Budapest.

## Eksterne lenker
* 
* Norsk Entomologisk forening – for deg som vil lære mer om insekter.
APP-6A

**APP-6A** er en NATO-standard for kartsymobler.  Den opprinnelige versjonen, *APP-6*, stammer fra 1986, og APP-6A ble tatt i bruk i 2001.  Dokumentet som beskriver standarden heter *STANAG 2019* (nåværende utgave 4), og i USA omtales den som *MIL-STD-2525B*. 

Denne artikkelen viser bare et lite utdrag av standarden, som er på hundrevis av sider med detaljerte symboler.

## Enhets tilhørighet

Om en enhet er vennligsinnet, nøytral, ukjent eller fiendtlig vises med fargen og formen på symbolet.

## Avdelingstyper

På innsiden av symbolet vises hva slags avdeling det er snakk om.  Noen få eksempler:

Disse symbolene kan også kombineres, for å representere for eksempel mekanisert infanteri.  Det finnes også modifikatorer til symbolene, som ikke kan opptr på egen hånd:

Over symbolet kan et annet symbol for avdelingens størrelse vises.

## Annen informasjon

Nede til venstre for symbolet kan navnet på avdelingen vises og nede til høyre kan navnet på høyere avdeling avdelingen tilhører vises.  Som et eksempel kan vi se på kompani A egen 42. mekaniserte infanteribataljon:

En fiendtlig motorisert panserverndivisjon, en usannsynlig type avdeling, kunne sett ut som det her:

## Kilder
* UK Interim APP-6a Manual (engelsk, PDF-fil) 
* Common Warfighting Symbology (engelsk)

## Eksterne lenker
* Kartsymbolene for TrueType-font
Michael von Grünigen

**Michael von Grünigen** (født 11. april 1969 i Schönried) er en tidligere sveitsisk alpinist. Han var i flere år den dominerende storslalåmkjøreren, frem til han la opp etter sesongen 2003/04.

## Meritter

### [[OL|Olympiske leker]]
* Nagano 1998: bronse i storslalåm

### [[VM i alpint|VM]]
* Sierra Nevada 1996: bronse i storslalåm, bronse i slalåm
* Sestriere 1997: gull i storslalåm
* St. Anton 2001: gull i storslalåm

### [[Verdenscupen i alpint|Verdenscup]]
* Sammenlagtvinner av storslalåmcupen: 1996, 1997, 1999, 2003, 
* 23 seire i enkeltrenn (samtlige storslalåm)

#### Pallplasseringer i verdenscupen

## Referanser


## Eksterne lenker
* 
*
Stor-Bergen Boligbyggelag

**StorBergen Boligbyggelag** var et boligbyggelag i Bergen i Hordaland. Selskapet ble stiftet 30. mars 1962, som en videreføring av *Laksevåg Boliglag* som ble etablert i 1946. StorBergen Boligbyggelag bygget og forvaltet boliger i Bergen, samt nabokommunene Os, Voss, Fjell, Lindås og Askøy.  

Boligbyggelaget hadde vel 19 500 medlemmer og forvaltet ca. 11.000 boliger i ca. 230 borettslag, sameier og andre selskap

StorBergen Boligbyggelag var en del av Norske Boligbyggelags Landsforbund (NBBL).

Den 1.oktober 2014 ble StorBergen fusjonert med OBOS, og navnet på denne delen av virksomheten ble hetende OBOS StorBergen.

## Referanser


## Eksterne lenker
* StorBergen Boligbyggelag
* NBBL Årsstatistikk 2012 (pdf)
Klubbe

**Klubbe** kan ha flere betydninger:

*Et slagvåpen
*Et slagverktøy
*Den ytterste delen av antennen på et insekt
*Klubbe (møteledelse)
*En kjærlighet på pinne
*Et nyord for det å gå på nattklubb
Conrad Vogt-Svendsen

**Conrad Vogt-Svendsen** (født 6. mars 1914, død 1. desember 1973) var norsk prest.

Under andre verdenskrig arbeidet han som sjømannsprest i den norske sjømannskirken i Hamburg. Sammen med sin kollega Arne Berge drev han hjelpearbeide for de mange skandinaviske fangene i Tyskland. Den oversikten hjelpearbeidet ga var med å legge grunnlaget for aksjonen med de hvite bussene.

Etter krigen arbeidet Vogt-Svendsen som sjømannsprest i Mobile, USA fra 1945 til 1947, deretter som sjømannsprest i Genova. Fra 1951 var han sjefssekretær ved Hjemmet for Døve, og fra 1968 hovedprest for Norges døve.

## Referanser
Aune

:*Denne artikkelen handler om steds- og personnavnet Aune. For å lese om [[Aune forlag]], se det.*
**Aune** er navn på en rekke gårder, grender og tettsteder i Norge. Det brukes både alene, i ulike bøyningsformer og varianter (for eksempel Aun, Aunet og Aunan), og som ledd i sammensatte navn som for eksempel Persaunet. Navnene er også vanlige som etternavn. Per januar 2020 var det  personer med Aune som etternavn. På samme tid var det 89 menn og 14 kvinner med Aune som fornavn. 

Da svartedauden herjet Norge i 1349, ble mange gårder, og av og til hele bygder liggende folketomme. Gårder forfalt og de opprinnelige navnene ble glemt. Etterhvert fikk stedene nye navn, og ett av disse var *Auðnvin* (*auðn* betyr 'ubygd og tom tomt' og *vin* betyr 'eng' eller 'gresseng')

## Kjente personer med Aune som etternavn
*Anders Aune, embetsmann og politiker
*Leif Jørgen Aune, politiker
*David E. Aune, emeritus professor

## Se også
* Ødegård, annet navn på gårdsbruk som ble lagt øde etter svartedauden 

## Referanser
Visp (slagverk)

**Visp** er et alternativ til trommestikker. Vispene består av et stort antall tynne strenger av metall eller plast, mens håndtaket ofte er av tre eller aluminium. Enkelte visper er uttrekkbare som gjør at det er mulig å trekke vispen inn i håndtaket. Visper gir et mer dempet lydbilde enn det ordinære trommestikker gjør, noe som gjør dem egnet til balader og lignende. Visper er ofte brukt i jazz- og janitsjarmusikk. Ved å trekke vispen inn på denne måten, blir den relativt skjøre vispen beskyttet når den ikke er i bruk.

For å spille med visper, gjør man ofte en sirkel-bevegelse på trommeskinnet med den ene vispen for å få en jevn suselyd, mens man spiller slag på trommen med den andre vispen. Det er ikke mulig å spille «pressvirvler» med visper (å la den sprette på skinnet av trommen).
  
## Se også
*Trommestikke
*Kølle